stanford-oval/wikipedia huggingface dataset:
Illicite Raï

| Illicite Raï LIM & R> A.T |
| --- | --- | --- |

Studioalbumin tiedot
 Julkaistu: 5. heinäkuuta 2010
 Formaatti: CD
 Tuottaja(t): LIM & R.A.T
 Tyylilaji: Rap, raï
 Kesto: 79.03
 Levy-yhtiö: Tous Illicites Production
LIM muut julkaisut
| Combinaison Dangereuse 2010 | Illicite Raï 2010 | Voyoucratie 2010 |
Illicite Raï on LIM:nin ja R.A.Tin studioalbumi, joka julkaistiin 5. heinäkuuta 2010. Levyllä vieraili muita rap- ja rai-artisteja kuten El Ghorba, Sahbi Khouya, Zeler ja Denia.
Kappaleet

Intro – 5.23  (Cheba Ibtissem & Houari Marsaoui feat. LIM)
Hey Arlya – 3.24  (Houari Marsaoui feat. LIM)
Babour El Ghorba – 3.54  (Djamel Staifi)
Ha Rayi Ha Rayi – 3.23  (feat. Cheb Kader)
Tarwatmurt – 5.21  (Tanina feat. Zeler)
Normal Normal – 3.49  (Cheb Radouane feat. LIM)
Maalabalich Bik – 3.47  (Cheba Radouane & Cheb Anis)
Yema Yema – 5.41  (Cheba Ibtissem feat. LIM)
Dalma Dalma – 3.39  (Khaled Junior feat. Stef.k)
Houma Houma – 3.45  (Cheb Amar feat. Cens Nino)
Merial – 4.12  (Djamel Staifi feat. Webbafied)
Indigene – 4.14  (Houari Marsaoui & Rachida)
Dana Dani – 3.34  (Cheba Karima feat. Samira)
Rani Mwalef – 4.21  (Cheb Kader)
El Ghorba – 3.59  (Cheb Khalas feat. 45 Teroro)
Sahbi Khouya – 3.53  (Khaled Junior feat. Zakia)
Denia – 4.40  (Cheb Tarik feat. LIM & Zeler)
Whada Wahda – 3.58  (Houari Marsaoui feat. Boulox)
Zahri – 4.06  (Cheb Anis feat. Imaan)
Listasijoitukset

| Vuosi | Lista | Sijoitus |
| --- | --- | --- |
| 2010 |  Les Charts | 58 |
Jakob Grob

| Mitalit> Maa:   Sveitsi.Miesten soutu. Olympialaiset  | Mitalit> Maa:   Sveitsi.Miesten soutu. Olympialaiset  | Mitalit> Maa:   Sveitsi.Miesten soutu. Olympialaiset  | Maa:   Sveitsi> Miesten soutu. |
| --- | --- | --- | --- |
|  Pronssia | México 1968 | perämiehellinen nelikko |  |
Jakob Grob (s. 28. maaliskuuta 1939 Obstalden) on sveitsiläinen entinen soutaja ja olympiamitalisti. Hän kilpaili vuoden 1968 kesäolympialaisissa Méxicossa ja sai siellä pronssia perämiehellisessä nelikossa.
Huutotöyry

Huutotöyry on osa Iitin Vuolenkosken kylää. Huutotöyryllä on ollut oma postitoimipaikka ja on sen jäljiltä edelleen oma postinumeroalueensa, 19160 Huutotöyry. Paikan nimi juontuu perimätiedon mukaan isovihan aikoihin, kun siellä oli väki silmäilemässä, josko tuo viholainen tulee Kymijoen yli ja huutamalla sieltä Salpauselän harjunlaelta kylälle, jotta olisi aika piiloutua tai tapella.
Huutotöyryllä on kauppa, joka on varsinkin kesällä varsin vilkas. Huutotöyryn rannassa on venelaiturit, jotka varsinkin juhannuksen aikaan on täynnä veneitä ja kokkojen polttamisen aikaan siellä riittää vilskettä.  Huutotöyry nivoutuu yhdeksi kauniiksi joen halkomaksi kokonaisuudeksi Koskenniskan puolella olevien vehnämyllyn ja voimalaitoksen kanssa.
Jakob Gyllenborg

Jakob Gyllenborg
Jakob Gyllenborg (1648–1701) oli ruotsalainen virkamies ja reduktion toteuttamisen johtajia. Hän oli vuodesta 1680 reduktiokomission jäsen ja Kaarle XI:n merkittävimpiä avustajia.
Ifikles

Ifikles (m.kreik. Ἰφικλῆς) viittaa kreikkalaisessa mytologiassa kahteen henkilöön.
Herakleen kaksosveli

Ifikles oli Amfitryonin ja Alkmenen poika ja nuorempi kaksosveljeksistä, joista toinen oli Zeuksen siittämä Herakles. Ifikleellä ja hänen vaimollaan Automedusalla oli poika Iolaos, joka avusti setäänsä Heraklesta useissa tämän urotöissä.
Ifikles otti osaa Kalydonin metsästykseen ja auttoi Heraklesta taistelussa Spartan kuninkaan Tyndareuksen syrjäyttänyttä Hippokoonia vastaan. Kun Ifikles oli haavoituttunut Herakleen ensimmäisessä taistelussa elisläisiä vastaan, hänet tuotiin Pheneukseen, jossa hän kuoli.
Thestioksen poika

Ifikles oli Thestioksen poika ja yksi argonauteista. Hän osallistui Kalydonin metsäkarjun metsästykseen. Kun hän oli metsästyksen aikana loukannut Atalantea, tähän rakastunut Meleagros surmasi hänet.
Jakob Fuglsang

| Jakob Fuglsang |
| --- | --- |

Henkilötiedot
Koko nimi:  Jakob Diemer Fuglsang
Syntynyt: 22. maaliskuuta 1985 (ikä 39)
Kansalaisuus:   Tanska
Pyöräilijä
Pituus:  181 cm
Paino:  65 kg
Joukkue:  Israel - Premier Tech
Laji:  maasto- ja maantiepyöräily
Rooli:  ajaja
Ajajatyyppi:  yleisajaja
Ura
Ammattilaisjoukkue(et)
2006–2008  2007–2008  2008–2010 2011 2012 2013–2021  2022–:  Designa Køkken (maastopyöräily) Cannondale – Vredestein (maastopyöräily) CSC/Team Saxo Bank Team Leopard-Trek RadioShack-Nissan-Trek Astana Team / Astana - Premier Tech Israel - Premier Tech
Suurimmat voitot
 Liège–Bastogne–Liège 2019 Lombardian ympäriajo 2020 Maastopyöräilyn alle 23-v. maailmanmestaruus 2007 Critérium du Dauphiné 2017, 2019 Tanskan ympäriajo 2008, 2009, 2010 Itävallan ympäriajo 2012 Espanjan ympäriajo, etappi  Tanskan aika-ajomestaruus 2010, 2012 
 Tiedot päivitetty: 2. tammikuuta 2023 
Aiheesta muualla
www.jakobfuglsang.com
| Mitalit> Maa:   Tanska.Miesten maantiepyöräily. Olympialaiset  | Mitalit> Maa:   Tanska.Miesten maantiepyöräily. Olympialaiset  | Mitalit> Maa:   Tanska.Miesten maantiepyöräily. Olympialaiset  | Maa:   Tanska> Miesten maantiepyöräily. |
| --- | --- | --- | --- |
|  Hopeaa | Rio de Janeiro 2016 | maantieajo |  |
Jakob Diemer Fuglsang (s. 22. maaliskuuta 1985 Geneve, Sveitsi) on tanskalainen maantiepyöräilijä.  Hän kilpaili aiemmin maastopyöräilyssä edustaen vuosina 2006–2008 Designa Køkken- ja Cannondale – Vredestein -joukkueita. Maantiepyöräilyssä hän aloitti ammattilaisuransa harjoittelijana Team Saxo Bank -tallissa syksyllä 2008. Kaudelle 2011 hän siirtyi luxemburgilaiseen Team Leopard-Trek -joukkueeseen, jatkoi 2012 RadioShack-Nissan-Trekissä ja siirtyi 2013 kazakstanilaiseen Astana Teamiin. Vuodesta 2022 hän on edustanut Israel - Premier Techiä.
Fuglsang voitti alle 23-vuotiaiden maastoajon maailmanmestaruuden Fort Williamissa 2007. Seuraavana vuonna hän sai pronssia yleisen sarjan EM-kilpailuissa. Junioreiden EM-kilpailuissa hän sai hopeaa 2003. Alle 23-vuotiaiden EM-kilpailuissa hän oli toinen 2005 ja kolmas 2007.
Maantiepyöräilyssä Fuglsang saavutti maantiejon hopeaa Rio de Janeiron olympialaisissa 2016. Seuraavana vuonna hän voitti Critérium du Dauphinén kokonaiskilpailun. Hän voitti kilpailun toistamiseen 2019. Hän voitti Liège–Bastogne–Liège-suurklassikon 2019 ja Lombardian ympäriajon 2020. Hän on voittanut Tanskan ympäriajon vuosina 2008, 2009 ja 2010, Slovenian ympäriajon 2009 sekä Itävallan ympäriajon 2012. Ensimmäisen Grand Tourin etappivoittonsa hän saavutti Espanjan ympäriajossa 2019. Tanskan aika-ajomestaruuden hän voitti 2010 ja 2012.
Saavutuksia

Lähde:Cycling Archives
Aiheesta muualla

Virallinen sivusto (Arkistoitu – Internet Archive) (englanniksi)
Huutoniemen koulu

Huutoniemen koulu on Vaasassa sijaitseva peruskoulu, joka sijaitsee Huutoniemen kaupunginosassa. Vuonna 2019 koulussa on  386 oppilasta. Huutoniemen koulu on tyypillinen suomalainen alakoulu, jossa opetetaan oppilaita aina ensimmäisestä luokasta kuudenteen luokkaan asti. Koulun rehtori on Annikki Uusipaavalniemi.
James Mancham

| James Mancham |
| --- | --- |
 Virallinen muotokuva (1976).
Seychellien presidentti
 29. kesäkuuta 1976 – 5. kesäkuuta 1977  
Seuraaja:  France-Albert René
Henkilötiedot
Syntynyt: 11. elokuuta 1939  Victoria, Seychellit
Kuollut: 8. tammikuuta 2017 (77 vuotta)  Glacis, Seychellit
Kansalaisuus:   seychelliläinen
Tiedot
Puolue:  Seychellien demokraattinen puolue
Koulutus:  lakimies
James Richard Marie Mancham (11. elokuuta 1939 Victoria – 8. tammikuuta 2017 Glacis) oli Seychellien ensimmäinen presidentti vuosina 1976–1977.
Elämäkerta

Mancham opiskeli lakia Englannissa ja työskenteli valmistuttuaan lakimiehenä Seychelleillä. Hän perusti myös Seychellien demokraattisen puolueen vuonna 1964 ja valittiin kruununsiirtomaan lakiasäätävän kokouksen jäseneksi. Vuonna 1966 Mancham valittiin kruununsiirtomaan pääministeriksi. Vaikka hän aluksi vastustikin siirtomaan itsenäisyyspyrkimyksiä myöntyi hän kuitenkin lopulta itsenäisyysmielisten tahtoon ja nousi vuonna 1976 perustetun uuden valtion presidentiksi.
Presidenttinä Mancham pyrki säilyttämään läheiset yhteydet Yhdistyneeseen kuningaskuntaan, mutta hänen ollessaan Lontoossa Kansainyhteisön huippukokouksessa syrjäytti itsenäisyysmielinen pääministeri France-Albert René hänet vallankaappauksella kesäkuussa 1977. Mancham jäi Lontooseen ja eli maanpaossa Britanniassa vuoteen 1992 asti.
Mancham palasi Seychelleille vuonna 1992 osallistuakseen demokraattisen puolueen johtajana uuden perustuslain säätämiseen osana paluuta monipuoluejärjestelmään. Hän oli ehdolla vuoden 1993 presidentinvaalissa mutta jäi 36,7 prosentin ääniosuudella toiseksi presidentti Renén jatkaessa valtakauttaan. Jäätyään kolmanneksi vuoden 1998 vaalissa 13,8 prosentin osuudella menetti Mancham asemansa keskeisimpänä oppositiojohtajana Wavel Ramkalawanille ja vetäytyi suurelta osin politiikasta luopuen myös perustamansa puolueen johtajuudesta vuonna 2005.
Mancham julkaisi myös useita aihepiiriltään poliittisia kirjoja.
Jakob Haartman

| Jakob Haartman |
| --- | --- |

Turun akatemian teoreettisen filosofian dosentti
 1742 
Turun akatemian filosofian ja oppihistorian professori
 1756 
Turun akatemian logiikan ja metafysiikan professori
 1767 
Piikkiön kirkkoherra
 1767 
Turun akatemian teologian professori
 1772–1773 
Turun akatemian rehtori
 1775–1776 
Turun piispa
 1776–1788 
Edeltäjä:  Karl Fredrik Mennander
Seuraaja:  Jakob Gadolin
Paraisten kirkkoherra
 1776 
Henkilötiedot
Syntynyt: Tukholma
Puoliso:  Eleonora Elisabet de la Myle
Muut tiedot
Uskonto:  Luterilaisuus
Jakob Haartman (8. maaliskuuta 1717 Tukholma – 6. maaliskuuta 1788 Turku) toimi Turun piispana vuosina 1776–1788. Hän syntyi Isovihan aikana maanpaossa Tukholmassa.
Haartman pääsi ylioppilaaksi Turussa vuonna 1730 ja Upsalassa vuonna 1733. Hän valmistui Turusta vuonna 1741. Hänestä tuli yliopiston dosentti vuonna 1742, varakirjastonhoitaja vuonna 1750, varasihteeri 1755 ja filosofian ja oppihistorian professori vuonna 1756. Hänet vihittiin papiksi vuonna 1758. Hänestä tuli logiikan ja metafysiikan professori vuonna 1767. Vuonna 1770 hän kuitenkin menetti professorin viran valtiopäivien päätöksellä. Turun piispaksi ja yliopiston varakansleriksi hänet valittiin 13. elokuuta 1776.
Jakob Haartman toimi myös valtiopäivämiehenä vuosina 1778–1779. Hänen puolisonsa oli Eleonora Elisabet de la Myle (1726–1810). Hänen isänsä oli Johan Haartman vanhempi, FM ja Turun akatemian logiikan, metafysiikan ja teologian professori, ja äitinsä Finströmin kirkkoherran tytär Maria Sundenius. Hänen nuorin veljensä oli piirilääkäri ja Turun akatemian lääketieteen professori Johan Haartman nuorempi.
Huutomerkki (täsmennyssivu)

Huutomerkki voi viitata seuraaviin:
huutomerkki, välimerkki
Huutomerkki, Tammen kirjasarja 1968–1983
Huutomerkki, oululainen kirjoittajayhdistys
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Huutomerkki”, voi hakea sivunnimihaulla, laajalla sivunnimihaulla tai tekstihaulla.
ICE S

| ICE S |
| --- | --- |
 ICE S Nürnbergin ja Ingolstadtin välisellä radalla.
Perustiedot
Tyyppi:  sähkömoottorijuna
Liikennöitsijä:  Deutsche Bahn
Valmistaja:  Siemens, DWA, AEG, Adtranz
Lukumäärä:  1
Valmistusvuodet:  1996
Tekniset tiedot
Huippunopeus:  393 km/h
Paino:  211 t
Pituus:  70 000 mm
Leveys:  3 070 mm
Korkeus:  3 856 mm
Pyörästö:  Bo'Bo'+2'2'+Bo'Bo'
ICE S on Deutsche Bahnin ICE 2 -junasta muokattu testijuna. Se on seuraaja InterCityExperimentalille. Junaa on valmistettu yksi kappale, ja siinä on kaksi moottorivaunua sekä välivaunu.
Junaa käytettiin alun perin uusien osien testaamiseen ICE 3:n kehittämisen aikana 1990-luvulla.
Kahdessa kolmesta junan alkuperäisestä vaunusta oli 500 kW ajomoottori kussakin akselissa (yhteensä 13 600 kW). Testien loppuessa molemmat moottoroidut vaunut otettiin pois käytöstä.
ICE S:stä tuli InterCityExperimentalin poistuessa käytöstä Saksan suurnopeusratojen testijuna. Se ajaa jokaisen suurnopeusradan läpi kolme kertaa vuodessa junan laitteiston mittaessa radan kuntoa. ICE S on usein myös ensimmäinen juna, joka ajaa uudet suurnopeusradat läpi niille suunniteltua nopeutta koeajoissa.
Juna saavutti 13. heinäkuuta 2001 nopeuden 393 km/h testattaessa telejä DB:lle ja Japan Railwaysille, mikä on suurin Saksan rautateillä ajettu nopeus sitten InterCityExperimentalin maailmanennätyksen 1. toukokuuta 1988.
Aiheesta muualla

Wikimedia Commonsissa on kuvia tai muita tiedostoja aiheesta .
Deutsche Bahn: Kraftpaket testet Strecke auf Herz und Nieren (saksaksi)
Jesse Huta Galung

| Jesse Huta Galung |
| --- | --- |

Henkilötiedot
Syntynyt: 6. lokakuuta 1985 (ikä 39)
Kansalaisuus:   Alankomaat
Tennispelaaja
Pituus:  188 cm
Paino:  80 kg
Kätisyys:  oikea
Ammattilaisena:  2004–
Palkintorahat:  946 839 USD
Kaksinpeli
Paras sijoitus:  110. (20.6.2011)
Voitot/tappiot:  7–23
Grand Slam -turnauksissa
Australian avoimet:  1. kierros (2014)
Nelinpeli
Paras sijoitus:  118. (15.7.2013)
Voitot/tappiot:  10–10
Aiheesta muualla
ITF
ATP
Jesse Huta Galung (s. 6. lokakuuta 1985 Haarlem) on hollantilainen tennispelaaja. Huta Galung voitti heinäkuussa 2013 Tampere Openin, joka oli hänen yhdeksäs ATP Challenger -tason turnauksen voitto.
Aiheesta muualla

Jesse Huta Galungin kotisivut (Arkistoitu – Internet Archive)
ICMA

ICMA eli International Classical Music Awards on klassisen musiikin vuosittain jaettava palkinto. Se on MIDEM Classical Award - ja sen edeltäjän Cannes Classical Award -palkintojen seuraaja.
Ensimmäinen ICMA:n palkintotilaisuus järjestettiin Tampereella 6. huhtikuuta 2011. Tuomaristo koostuu edelleen kriitikoista, jotka työskentelevät musiikkilehdissä Crescendo, Fono Forum, Gramofon, Pizzicato, Musica, Scherzo, Musik & Theater ja mukana ovat radioasemat MDR-Figaro (Saksa), Orpheus Radio (Venäjä 99.2FM) sekä Internationales Musik And Medienzentrum (IMZ) (Wien) ja verkkosivustot Resmusica.com (Ranska) ja internetradio Viva Classica (Suomi).
Aiheesta muualla

Palkitut 2011
ICMP

| TCP/IP-pino |
| --- | --- |
sovelluskerros sovelluskerros: BGP · DHCP · DNS · ESMTP · FTP · HTTP · IMAP · IRC · LDAP · MGCP · NNTP · NTP · POP3 · RPC · RTP · RTSP · SIP · SMTP · SNMP · SOCKS · SSH · Telnet · TLS/SSL · XMPP  ·  (..lisää..)
kuljetuskerros kuljetuskerros: TCP · UDP · QUIC · DCCP · SCTP · RSVP · RIP · ECN
verkkokerros verkkokerros: IP (IPv4 ja IPv6) · ICMP (ICMPv6) · IGMP · IPsec
siirtoyhteyskerros: ARP · IS-IS · NDP · OSPF · L2TP · PPP
fyysinen kerros
ICMP (lyhenne sanoista Internet Control Message Protocol) on TCP/IP-pinon kontrolliprotokolla, jolla lähetetään viestejä koneesta toiseen. Arkkitehtuurisesti ICMP-protokolla toimii IP-protokollan päällä. ICMP on kuitenkin niin merkittävästi sidoksissa IP-protokollan toimintaan, että OSI-mallissa se on määritetty jokseenkin hämäävästi IP-protokollan rinnalle.
ICMPv6 on IPv6 -protokollan kanssa toimiva versio.
Standardit

RFC 792 - Internet Control Message Protocol
RFC 4443 - Internet Control Message Protocol (ICMPv6) for the Internet Protocol Version 6 (IPv6) Specification
Joaquim Rufino do Rêgo

Joaquim Rufino do Rêgo (14. tammikuuta 1926 – 10. elokuuta 2013) oli brasilialainen roomalaiskatolinen piispa. Hänet vihittiin papiksi 5. lokakuuta 1952 ja nimitettiin Quixadán hiippakunnan piispaksi 21. huhtikuuta 1971. Piispaksi vihkiminen seurasi 4. heinäkuuta. Pääkonsekraattorina toimi Umberto Mozzoni, jota avustivat Edilberto Dinkelborg ja Paulo Hipólito de Souza Libório.
Rufino do Rêgo sai 25. maaliskuuta 1986 nimityksen Parnaíban piispaksi, jona hän toimi, kunnes jäi eläkkeelle 21. helmikuuta 2001.
Jesse Helms

Jesse Helms tunnettiin yhtenä Yhdysvaltain historian konservatiivisimmista senaattoreista.
Jesse Alexander Helms, Jr. (18. lokakuuta 1921 Monroe, Pohjois-Carolina – 4. heinäkuuta 2008 Raleigh, Pohjois-Carolina) oli yhdysvaltalainen republikaanisen puolueen poliitikko. Maansa modernin kristillisen oikeiston johtohahmoihin luettu Helms istui yhtämittaisesti vuosina 1973–2003 Yhdysvaltain senaatin jäsenenä Pohjois-Carolinasta. Terveyssyistä hän ei ollut ehdolla enää vuonna 2002.
Helms tuki voimakkaasti kotiosavaltionsa tupakanviljelyä ja tupakkateollisuus puolestaan häntä.
Hän vastusti 1983 Martin Luther Kingin päivän julistamista juhlapäiväksi, koska Kingillä oli yhteyksiä kommunisteihin.
Vuonna 1987 Helms sai aikaan "Helmsin lisäyksen" lakiin, joka kehotti presidenttiä lisäämään HIV:n niiden sairauksien joukkoon, joiden kantajia ei päästetä matkustamaan tai muuttamaan USA:han. Helms vastusti erityisesti AIDSin tutkimusta ja hoitoa sillä perusteella että tautitapaukset johtuvat sodomiasta.
Hänellä oli läheiset suhteet elsalvadorilaiseen antikommunistiseen konservatiivipoliitikkoon Roberto D'Aubuissoniin ja hänen ARENA-puolueeseensa. Helms puolusti kuolemanpartioiden johtamisesta syytettyä  D'Aubuissonia sanomalla että hän on uskonnollinen ja yritysystävällinen mies. Helms tuki myös vahvasti Chilen Augusto Pinochetia. Vuonna 1996 hän ajoi läpi Dan Burtonin kanssa ns. Helms-Burton Actin, joka vahvisti Kuuban kauppasaartoa myös ulkomaisiin yhtiöihin, jotka tekivät kauppaa Kuuban kanssa ja hyötyivät Kuuban 1959 kansallistamasta yhdysvaltalaisesta omaisuudesta.
Vuoden 1994 vaalien jälkeen Helms valittiin senaatin ulkoasiainkomitean johtoon ja hän sai jäädytettyä USA:n YK:n jäsenmaksut, jollei järjestöä uudistettaisi.
Ikääntynyt Helms kärsi vaskulaarisesta dementiasta. Hän oli kuollessaan 86-vuotias.
Helms-viittauksia populaarikulttuurissa

Todd Rundgren on kirjoittanut Helmsistä laulun "Jesse".
Loudon Wainwright III kirjoitti Helmistä kappaleen "Jesse don't like it".
Hip-hop-artisti MC Hawking julkaisi MP3-muodossa kappaleen nimeltä "Why Won't Jesse Helms Just Hurry Up and Die?"
Vuonna 1993 Roy Zimmerman Foremen-yhtyeestä sisällytti laulun "Jesse Helms" albumille Folk Heroes.
1998 itsekin pohjoiscarolinalainen, avoimesti homoseksuaali elokuvantekijä Tim Kirkman kirjoitti ja ohjasi Dear Jesse -nimisen dokumentaarisen "kirjeen" senaattori Helmsille.
Illicium parviflorum

| Illicium parviflorum |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Austrobaileyales
Heimo::  Palsamiköynnöskasvit Schisandraceae   (Tähtianiskasvit Illiciaceae)
Suku::  Tähtianikset Illicium
Laji::  parviflorum
Kaksiosainen nimi
 Illicium parviflorum  Michx. ex Vent. 
Katso myös
   Illicium parviflorum Wikispeciesissä   Illicium parviflorum Commonsissa 
Infobox OKNimi-testi OK: 
Illicium parviflorum on tähtianisten (Illicium) sukuun kuuluva kasvi.
Ulkonäkö

Illicium parviflorum on ainavihanta pensas tai pieni puu. Se kasvaa jopa 6 metriä korkeaksi. Lehdet ovat soikeat, 9–13 cm pitkät ja 2,5–5 cm leveät. Murskattuina ne tuoksuvat voimakkaasti. Kukka on keltainen ja 1–2 cm leveä. Hedelmä on tähdenmuotoinen ja halkaisijaltaan 1–2 cm.
Kasvin lehdet ja versot tuoksuvat mausteiselta lakritsilta.
Levinneisyys

Illicium parviflorum kasvaa luontaisena Floridan keskiosissa. Se suosii purojen varsia ja muita kosteita kasvupaikkoja. Kasvi viihtyy parhaiten hiekkapitoisessa ja happamassa maassa. Se on uhanalaisuusluokituksen mukaan vaarantunut.
Käyttö

Illicium parviflorumia voidaan viljellä koristekasvina USDA-vyöhykkeillä 7–10. Se viihtyy niin varjossa kuin täydessä auringossakin, mutta vaatii kuivilla paikoilla säännöllistä kastelua pysyäkseen rehevänä. Se soveltuu sekä aitakasviksi että yksittäispensaaksi ja -puuksi. Kasvi on myrkyllinen eikä sen hedelmiä siten voi käyttää ruoanlaitossa kuten samaan sukuun kuuluvan rusotähtianiksen (Illicium verum).
Hollannin Grand Prix 1976

|  Hollannin Grand Prix 1976  |
| --- | --- |
 12 osakilpailu 16 osakilpailusta kaudella 1976. 
Päivämäärä:  29. elokuuta 1976
Sijainti:  Zandvoort, Alankomaat
Ratatyyppi:  Moottorirata
Radan pituus:  4,226 km
Kilpailun pituus:  75 kierrosta, 316,950 km
Sää:   Aurinkoinen
Paalupaikka
Kuljettaja:   Ronnie Peterson   (March)
Paaluaika:  1.21,31
Palkintokoroke
Voittaja:   James Hunt   (McLaren)
Toinen:   Clay Regazzoni   (Ferrari)
Kolmas:   Mario Andretti   (Lotus)
Nopein kierros
Kuljettaja:   Clay Regazzoni   (Ferrari)
Kierrosaika:  1.22,59 (kierroksella 49)
Hollannin Grand Prix 1976 oli Formula 1 -sarjan osakilpailu, joka ajettiin 29. elokuuta 1976 Zandvoortin radalla. Kilpailun voitti James Hunt.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 11 |  James Hunt | McLaren-Ford | 75 | 1.44.52,09 | 2 | 9 |
| 2 | 2 |  Clay Regazzoni | Ferrari | 75 | + 0,92 | 5 | 6 |
| 3 | 5 |  Mario Andretti | Lotus-Ford | 75 | + 2,09 | 6 | 4 |
| 4 | 16 |  Tom Pryce | Shadow-Ford | 75 | + 6,94 | 3 | 3 |
| 5 | 3 |  Jody Scheckter | Tyrrell-Ford | 75 | + 22,46 | 8 | 2 |
| 6 | 9 |  Vittorio Brambilla | March-Ford | 75 | + 45,03 | 7 | 1 |
| 7 | 4 |  Patrick Depailler | Tyrrell-Ford | 75 | + 56,28 | 14 |   |
| 8 | 19 |  Alan Jones | Surtees-Ford | 74 | + 1 krs. | 16 |   |
| 9 | 12 |  Jochen Mass | McLaren-Ford | 74 | + 1 krs. | 15 |   |
| 10 | 17 |  Jean-Pierre Jarier | Shadow-Ford | 74 | + 1 krs. | 20 |   |
| 11 | 38 |  Henri Pescarolo | Surtees-Ford | 74 | + 1 krs. | 22 |   |
| 12 | 25 |  Rolf Stommelen | Hesketh-Ford | 72 | + 3 krs. | 25 |   |
| Kesk. | 22 |  Jacky Ickx | Ensign-Ford | 66 | Sähköt | 11 |   |
| Kesk. | 39 |  Boy Hayje | Penske-Ford | 63 | Vetoakseli | 21 |   |
| Kesk. | 8 |  Carlos Pace | Brabham-Alfa Romeo | 53 | Öljyvuoto | 9 |   |
| Kesk. | 26 |  Jacques Laffite | Ligier-Matra | 53 | Öljyvuoto | 10 |   |
| Kesk. | 10 |  Ronnie Peterson | March-Ford | 52 | Öljynpaine | 1 |   |
| Kesk. | 24 |  Harald Ertl | Hesketh-Ford | 49 | Ulosajo | 24 |   |
| Kesk. | 28 |  John Watson | Penske-Ford | 47 | Vaihteet | 4 |   |
| Kesk. | 27 |  Larry Perkins | Boro-Ford | 44 | Ulosajo | 19 |   |
| Kesk. | 30 |  Emerson Fittipaldi | Fittipaldi-Ford | 40 | Sähköt | 17 |   |
| Kesk. | 7 |  Carlos Reutemann | Brabham-Alfa Romeo | 11 | Kytkin | 12 |   |
| Kesk. | 6 |  Gunnar Nilsson | Lotus-Ford | 10 | Ulosajo | 13 |   |
| Kesk. | 34 |  Hans Joachim Stuck | March-Ford | 9 | Moottori | 26 |   |
| Kesk. | 18 |  Conny Andersson | Surtees-Ford | 9 | Moottori | 18 |   |
| Kesk. | 20 |  Arturo Merzario | Wolf-Williams-Ford | 5 | Ulosajo | 23 |   |
| DNQ | 40 |  Alessandro Pesenti-Rossi | Tyrrell-Ford |   |   |   |   |
Joaquim Salarich

Joaquim Salarich
Joaquim Salarich Baucells (s. 2. tammikuuta 1994 Vic, Espanja) on espanjalainen alppihiihtäjä.
Salarich sijoittui MM-kilpailujen pujottelussa 30:nneksi Beaver Creekissä 2015 ja 25:nneksi St. Moritzissa 2017 sekä keskeytti 2019 Äressa ja 2021 Cortina d'Ampezzossa sekä 2018 Pyeongchangin ja 2022 Pekingin olympialaisissa.
Salarich kilpaili maailmancupissa ensimmäisen kerran Madonna di Campiglion pujottelussa joulukuussa 2015. Ensimmäiset maailmancupin pisteensä hän saavutti oltuaan viidestoista Val d’Isèren pujottelussa joulukuussa 2021. Kymmenen parhaan joukossa hän debytoi oltuaan kahdeksas Garmisch-Partenkirchenin pujottelussa helmikuussa 2022. Parhaimmillaan hän on sijoittunut viidenneksi Méribelin pujottelussa maaliskuussa 2022.
Ifigeneia

Ifigeneian uhraaminen.
Ifigeneia (m.kreik. Ἰφιγένεια, lat. Iphigenia) oli kreikkalaisessa mytologiassa Agamemnonin ja Klytaimnestran tytär. Välillä häntä tosin kutsutaan myös Theseuksen ja Helenan tyttäreksi, jonka edellä mainitut kasvattivat.